cyanic-selkie/wikianc huggingface dataset:
Mississippi Burning
Rodache
Dimpués a producción se tresladó enta Vaiden ta filmar-ie bellas escenas ambientadas en o chuzgau d'o condau de Carroll, a on se i filmoron cuantas escenas d'a sala d'o tribunal, y tamién escenas ambientadas en a oficina d'o sheriff Ray Stuckey. Dimpués marchoron enta Vicksburg, a on l'equipo filmó una procesión funebre, y l'11 d'abril de 1988 filmoron una escena ambientada en o Cementerio de Cedar Hill d'ixa mesma localidat. Os días 15 y 16 d'abril a producción se trasladó enta la val d'o río Mississippi ta representar-ie la busqueda por o FBI y la United States Navy d'os tres voluntarios de dreitos civils. El departamento d'arte recreó un poblau indio d'os choctaw en ixe puesto, en basando-se en fotografías antigas. O 23 de abril l'equipo filmó una escena que amostraba un miting d'os Citizens' Councils d'o Ku Klux Klan fendo-ne servir ta ixa scena 750 extras. O 25 d'abril, l'equipo tornó en Jackson, a on un edificio vuedo iba a recrear un restaurant que heban trobau en Alabama mientres o proceso de busqueda de localizacions, y un día dimpués, Hackman y Dafoe filmoron a suya scena inicial, en a que los personaches d'Anderson y Ward conducen dica lo condau de Jessup, en Mississippi.
O 27 d'abril, la producción se tresladó enta LaFayette, en Alabama, ya ta cutio mientres a filmación. Os días 28 y 29 d'abril, Parker y lo suyo equipo filmoron escenas ambientadas en a casa d'a Sra. Pell. O 5 de mayo, la producción filmó una d'as escenas finals d'a cinta, en a que Anderson descubre la casa d'a Sra. Pell espullada. O 13 de mayo, l'equipo filmó escenas en una antiga sala de cine en LaFayette, que en ixe momento heba esdeveniu una botiga de pneumaticos ta tractors. O departamento d'arte restauró los interiors d'o teatro para reflexar-ie a epoca d'ambientación. La filmación remató lo 14 de mayo de 1988, dimpués que la producción filmase un discurso d'o Ku Klux Klan supervisau por o FBI.
Banda sonora
A banda sonora orichinal d'a cinta la componió Trevor Jones, en a suya segunda colaboración con Parker dimpués d'a cinta Angel Heart (1987). Amás d'a partitura de Jones, a banda sonora presenta bellas cancions d'o chenero gospel, incluyindo-ie Walk on by Faith interpretada por Lannie McBride, Take My Hand, Precious Lord interpretada por Mahalia Jackson y Try Jesus interpretada por Vesta Williams. Os sellos discograficos Antilles Records y Island Records editoron un álbum con a banda sonora d'a cinta.
Enguero
Mississippi Burning s'engueró mundialment en l'Uptown Theatre de Washington, DC, o 2 d'aviento de 1988, con asistencia de cuantos politicos, embaixadors y periodistas de temas politicos. Ted Kennedy, miembro d'o Senau d'os Estaus Unius, expresó lo suyo refirme a la cinta en decindo que "ista película educará a millons d'estausunidenses que son masiau chóvens ta remerar os tristes escaicimientos d'ixe verano sobre cómo yera la vida en iste país antes d'a promulgación d'as leis de dreitos civils". L'enguero s'escaició en una prochección restrinchida ta dimpués enguerar-se en bellas chicotas localidaz d'o norte d'Estaus Unius ta finalment enguerar-se en o resto d'o país. O 9 d'aviento s'engueró en Los Angeles, Chicago, Nueva York y la ciudat de Toronto, en Canadá. A productora d'a cinta, Orion Pictures, confiaba en que ixe enguero limitau limitado aduyaría a calificar a película ta la suya consideración ta los Premios Oscar en chenerando tamién un fuerte refirme por o boca a boca d'o publico. La cinta s'engueró amplament o 27 de chinero de 1989, pochectando-se en 1.058 salas de cine y expandindo-se dica 1.074 salas en a suya novena semana.
Taquilla
En a primera semana d'enguero limitau de Mississippi Burning se fació un recaudo de 225.034 dólars, con un promedio de 25.003,40 dólars recaudaus por sala, con un recaudo de 160.628 dólars adicionals en o suyo segundo cabo de semana. S'adhibioron mas cines muientres se feba ista exhibición limitada, y lo 27 de chinero de 1989 la cinta dentró oficialment en o suyo enguero cheneral. Mientres o suyo primer cabo de semana de gran enguero, la cinta recaudó atros 3,545.305 dólars, asegurando-se la cinquena posición en a taquilla nacional d'Estaus Unius con un recaudo nacional dica ixa calendata de 14,726.112 dólars. A cinta cheneró un fuerte intrés local en l'estau de Mississippi, lo que se tradució en presentacions con dentradas empelingadas en os primers cuatro días d'enguero cheneral. Dimpués de siet semanas d'enguero cheneralizau, Mississippi Burning remató la suya exhibición en salas de cine con un recaudo total de 34,603.943 dólars. En Estaus Unius estió la trentatresena cinta con mas enguero de l'anyo 1988, y la diecisetena cinta con clasificación R con mas recaudo en ixe anyo.
Medios domesticos
Mississippi Burning s'engueró en formato VHS o 27 de chulio de 1989, editau por Orion Home Video. O 3 d'abril de 1988 s'editó una versión en"edición de coleccionista" en formato LaserDisc. L'8 de mayo de 2001 s'engueró en formato devedé por MGM Home Entertainment, incluyindo-ie como caracteristicas especials un comentario d'audio de Parker y un tráiler. En sistema Blu-ray s'engueró lo 12 de mayo de 2015 por o sello de videos domesticos Twilight Time, con una edición limitada de nomás que 3.000 copias, con video d'alta definición 1080p en incorporando os mesmos extras que incorpora lo devedé de MGM. Kino Lorber reeditó la cinta en Blu-ray o 18 de chunio de 2019, con una nueva transferencia 4K y toz os extras anteriors incorporaus.
Critica profesional
O puesto web d'agregación de resenyas Rotten Tomatoes tomó escandallos de 26 resenyas y li atorgó a Mississippi Burning una puntuación d'o 85%, con una puntuación media de 6,8/10. O consenso diz: "Mississippi Burning se basa en a trachedia d'a vida real ta difundir un mensache digno con o control mesurau de un drama intelichent y l'impacto contundent de un thriller". Un atro agregador de resenyas, Metacritic, asignó a la cinta una puntuación promedio ponderada de 65 sobre 100 basada en 11 resenyas de criticos principals, cosa que indica "criticas cheneralmente favorables". Audiencias encuestadas por CinemaScore dioron a la cinta una calificación promedio d'"A" en una escala d'A+ dica F.
En una resenya en a revista Time titulada "Just Another Mississippi Whitewash", l'autor Jack E. White describiba la cinta como un "linchamiento cinematografico d'a verdat". O columnista Desson Howe d'o The Washington Post consideró que la cinta "accelera por o complicau y doloroso camín de los dreitos civils en busca d'un buen thriller. Sorprendentement, lo troba". Jonathan Rosenbaum criticó licherament a dirección de Parker, en comentando que la cinta yera una "fantasía sordida" que "tracta sobre l'asasinato de tres activistas de dreitos civils en Mississippi en 1964, y la fiesta ta los farisaicos que tien poca relación con a historia, la sociolochía u mesmo lo sentiu común", y The Washington Post criticaba la cinta en amostrar "a luita d'os negros dende una perspectiva blanca de raso", en realizando contimparanzas con Cry Freedom (1987, Richard Attenborough), escribindo que todas dos cintas teneban "a historia correcta, pero con los herois equivocaus". Pauline Kael, escribindo ta The New Yorker, elogió l'actuación, pero describió la cinta como "moralment repugnant".
Vincent Canby de The New York Times elochió la ficcionalización d'a historia que fa la cinta y escribió: "La cinta no pretende estar sobre los mesmos voluntarios de dreitos civils. Ye quasi como si lo Sr. Parker y lo Sr. Gerolmo respectasen a las victimas, a los suyos ideals y a lo suyo destín masiau ta reinventar-los a traviés de l'emplego d'a ficción". En a suya resenya ta lo Chicago Sun-Times, Roger Ebert concheturó: "Sabebamos o resultau d'iste caso quan dentrabamos en o teatro. Lo que puet estar que haigamos ixuplidau, u puet estar que mai no hebamos sabiu, ye exactament qué tipo de corrients yeran en l'ambient en 1964". En o programa de televisión Siskel and Ebert and the Movies, Ebert y o suyo colega Gene Siskel li dioron a la cinta una calificación de "dos pulgars entalto". En a suya lista d'as diez millors cintas de cabo d'anyo, Ebert clasificó a Mississippi Burning como la cinta número 1 de 1988. Escribindo ta lo Chicago Tribune, Siskel elochió las interpretacions "sutils" de Hackman y Dafoe, pero sintió que McDormand yera "mas efectiva como la conciencia moral d'a cinta".
O critico José Luis Vázquez, en Ciudad Real Digital, diz que:
Pedro Gallego en Espinof comenta:
En a web d'a Universidat de Zaragoza comentan sobre Mississippi Burning:
Controversias
Dimpués d'o suyo enguero, Mississippi Burning se trobó embolicau en una controversia sobre la ficción d'os eventos. Gerolmo y Parker han admeso una licencia artistica con o material orichinal y lo describen esencialment como una "obra de ficción". L'asasinato en sí, tal como amanixe en a cinta, diferiba d'os feitos reales en cuantos aspectos. En a cinta, mientres l'aturada de l'automóvil que precipitó l'asasinato, o conductor ye blanco (presumiblement Andrew Goodman u Michael Schwerner) y lo voluntario negro de dreitos civils (presumiblemente James Chaney) se troba en el asiento zaguero. En realidat, James Chaney conduciba l'automóvil en estar familiarizau con a redolada. A cinta presenta los asasinatos como si s'hesen cometiu en o puesto mesmo de l'aturada mientres las victimas yeran en o suyo auto, en comencipiando con Frank Bailey en ponendo-li un revólver en o pulso d'o conductor de l'automóvil y disparando-li. En realidat, sacoron a las tres victimas de l'auto y las levoron a un atro puesto, a on mesmo Andrew Goodman que Michael Schwerner recibioron un tenazón en o corazón, seguius por James Chaney, qui recibió tres tenazons. Gran cosa d'a violencia y la intimidación enta los negros en a cinta se basa en os escaicimientos que s'esdevenioron en ixe momento, anque no necesariament en relación con ista investigación. O mesmo títol provien d'o nombre en clau d'o FBI ta la investigación y parte d'o dialogo s'obtenió directament d'os suyos archivos. Muitos d'os elementos ficticios arredolan as accions d'os dos principals achents d'o FBI.
Coretta Scott King, vidua de Martin Luther King Jr., boicoteó la cinta en decindo que: "Cuánto tiempo tiendremos que asperar antes de que Hollywood trobe los alinios y la integridat ta contar as historias de beluns d'os muitos mils d'hombres, mullers y ninos negros que arrisgan as suyas vidas por la igualdat?". Myrlie Evers-Williams, la muller de l'activista de dreitos civils asasinau Medgar Evers, dició sobre la cinta: "Estió lamentable que tenese uns alcances tan limitaus que no amostrase un modelo a seguir negro que la choventud de hue que mira la cinta podese recordar". Benjamin Hooks, director executivo d'a National Association for the Advancement of Colored People (NAACP), declaró que la cinta, en a suya ficcionalización d'eventos historicos, "pude a deshonestidat, follanca y frau" y retrata a los afroamericanos como "acobardaus, submisos y con aspecto de blancos".
Carolyn Goodman, mai d'Andrew Goodman, y Ben Chaney Jr., o chermán chicot de James Chaney, expresoron que toz dos yeran "perturbaus" por a cinta. Goodman sintió que "s'heba feito servir a muerte d'os chóvens como un medio ta presentar a lo FBI como uns herois en resolver os asasinatos". Chaney declaró: "... la imachen que los chóvens obtenioron (d'a cinta) sobre la epoca, sobre lo mesmo Mississippi y sobre la pasividat d'as personas que participoron en o movimiento, estió bien negativa y no reflectaba la verdat". Stephen Schwerner, lo chermán de Michael Schwerner, consideró que la cinta yera "terriblement deshonesta y muit racista" y "[distorsionaba] las realidaz de 1964".
En un episodio d'o programa nocturno Nightline de l'American Broadcasting Company emitiu lo 16 de chinero de 1989 coincidindo con o Día de Martin Luther King Jr., Julian Bond, un activista social y líder d'o Movimiento por os Dreitos Civils, dio a la cinta la embotada de "Rambo Meets the Klan" ("Rambo satisfa a lo Klan"), y desaprobó la descripción que feba la cinta d'o FBI: "La chent tiendrá una idea equivocada sobre ixa epoca... Simplament ye mal. Ixos tipos yeran intervenindo los nuestros telefons, sin investigar os asasinatos de [Goodman, Chaney y Schwerner]". Cuan se le preguntó sobre la cinta en o Festival de Cine de Canas de 1989, o cineasta Spike Lee li criticó la mancanza de personaches afroamericanos centrals, en creyendo que la cinta feba parte de cuantas atras que emplegaban una narrativa d'"hombre blanco salvador" en explotar a los negros ta poder representar a los blancos como herois.
Dabant d'istas criticas, Parker defensó la cinta en afirmando que se tracta d'una "ficción a l'igual que Platoon y Apocalypse Now son ficcions sobre la guerra de Vietnam. Pero lo important ye lo corazón d'a verdad, l'esprito... Yo esfendo lo dreito a cambiar-lo para plegar en a una audiencia que no sabe cosa d'a realidat y que ciertament no veye los documentals de PBS.
Ángel Vallejo en a revista dichital de cine Encadenados, fa una ampla critica d'as incongruencias d'a cinta:
Demandas chudicials
O 21 de febrero de 1989, l'antigo aduyant d'o sheriff d'o condau de Neshoba, Lawrence A. Rainey, presentó una demanda contra Orion Pictures, en alegando difamación y invasión d'a privacidat. A demanda, presentada en un tribunal de districto d'os Estadus Unius en Meridian (Mississippi), demanaba 8 millons de dólars por danyos. Rainey, qui yera l'aduyant d'o sheriff d'o condau quan s'escaicioron os asasinatos de 1964, alegó que los cineastas de Mississippi Burning l'heban retratau de manera desfavorable con o personache ficticio de l'aduyant Ray Stuckey (interpretau por Gailard Sartain). "Toz en todo lo sud saben que qui fa de sheriff en ixa cinta se refiere a yo", afirmó. "Lo que dicioron que succedió y lo que me ficioron ciertament no estió bien y cal fer bella cosa sobre ixo". A demanda de Rainey no tenió exito; retiró la demanda dimpués que l'equipo de avogaus d'Orion menazó con demostrar que la cinta se basaba en feitos reals y que Rainey yera sospeitoso d'os asasinatos de 1964.
Premios
En chinero de 1989, en a 46ena edición d'os Premios Globos d'Oro, Mississippi Burning recibió tres nominacions, a la Millor Cinta Dramatica, a lo Millor Guión y a lo Millor Actor Dramatico, encara que no en ganó denguno. En febrero de 1989 recibió siet nominacions a los Premios Oscar, incluyindo-ie Millor Cinta, Millor Director y Millor Actor; estando los suyos rivals mas amanaus Rain Man (Barry Levinson) con ueito nominacions y Dangerous Liaisons (Stephen Frears), tamién con siet nominacions; o 29 de marzo de 1989, en a 61ena edición d'os Premios Oscar, Mississippi Burning no recibió so que un premio, l'Oscar a la Millor Fotografía. En a 43ena edición d'os Premios BAFTA Mississippi Burning recibió cinco nominacions, ganando finalment os Premios BAFTA a lo Millor Soniu, Millor Fotografía y Millor Montache. Antiparte, en l'anyo 2006 l'American Film Institute incluyó Mississippi Burning en o suya lista AFI 100 anyos...100 exprisons.
Yuncler
Yuncler ye un municipio d'a provincia de Toledo, en a comunidat autonoma de Castiella-La Mancha, Espanya. A suya población ye de habitants, en una superficie de 17,52  km² y una densidat de población de 0 hab/km².
Howard Hawks
Howard Winchester Hawks, naixito de Goshen (Indiana) o 30 de mayo de 1896 y muerto en Palm Springs (California) o 26 d'aviento de 1977, estió un director cinematografico, guionista y productor cinematografico estausunidense, activo en o cine estausunidense dende primerías d'os anyos 1920, con cuantos premios recibitos mientres a suya carrera cinematografica.
Dominó o cine d'acción y fué coronau como "director d'os rios" por a reiterada presencia fluvial en os titulos d'os suyos wésterns mas significativos. Hawks pertenecia a la cheneración de narradores que edificó trango a trango y dende a pràctica cutiana d'os rodaches o complexo edifició d'o parlache d'o cine por medio d'o metodo laborioso y azaroso, pero a lo mesmo tiempo apasionán, de l'asayo y a error.
En un momento en que o cine yera agún practicament aprendendo a caminar, os suyos creyadors tenian dimpués de si mui poca experiencia previa y, pro, no esistiban escuelas que se dedicasen a formar a los cineastas, chens como John Ford, Fritz Lang u Howard Hawks, buscaban dende a experiencia forchada en o día a día d'os rodaches a base pa prebar cosetas nuevas cuasi en cada plano, u a lo menos siempre que se les ofrexeba a oportunidat d'enamplar as fronteras de recursos y aspiracions d'o nuevo meyo pa lo cual treballaban.
A esperencia ye a mai d'a cencia, u a lo menos asinas s'afirma, y sin duda istos mayestros veteranos plegaban a lo cine con un amplio paramento de vida que en muitos casos yera o propio d'una existencia aventurera que iba a siñalar a suya manera de veyer o mundo y marcaria as eleccions morals y as experiencias y conflictos a que se veyeban sozmetius os suyos personaches.
Biografia
Antes d'encomenzar a suya trayectoria cinematografica, Howard Hawks eba destacau en o esporte, eba estau aviador y piloto de coches de corridas, y quizà lo mas importán pa la suya manera d'amanar-se a los rodaches: eba estudiau incheniería.
Os suyos chirmans mas chicoz, Kenneth Hawks, naxiu 1898, y William B. Hawks, naxiu o 1901, tamién se dedicoron a lo cine. O primer como director y guionista y o segundo como productor.
Fillo d'una adinerada familia (o suyo pai poseïa cuantos negocios y o suyo lolo materno yera un adinerau miembro d'a industria d'o papel en Wisconsin), Howard Winchester Hawks dentró a treballar en o estudio Famous Player en os años diez, momento clau d'a industria d'o cine, ya que yera chitando os alacez d'o que no tardaria muito iba a estar conoixiu como Hollywood. Una cantidat creixén de compañias cinematograficas s'establiban en ixe momento en California, tresladando as suyas unidaz de produción y rodache dende Nueva York, que eba estau epicentro de l'agún imberbe negocio d'as cintas en una etapa que yera tocando a la suya fin.
A primers d'o decenio d'os vinte, Hawks començó treballando en muntache. como asistén de director, director de casting, script y productor. Dimpués d'escribir y endrezar cuantas comedias d'un rollo protagonizadas por Monty Banks, Hawks ganó bella reconoixencia como guionista y mas tarde como director en o estudio Fox a partir de 1926.
A partir d'ixe momento, Howard Hawks estió un d'os pocos mayestros d'o cine estadounidense que conseguió mantener a suya independencia en o sistema d'estudios d'Hollywood entre os suyos cincuanta años de profesión, sin que ixo le impedise treballar pa totas y cadaguna d'as majors, demostrando amás una brillante versatibilidad pa adaptar-se a tot tipo de propuestas y cheneros, sinpor ixo reblar terreno en os suyos intréses y claus esencials que marcoron o suyo estilo.
Maestro d'a sencillez
Hawks definió con a sencillez y concreación que yeran en él abituals o corazón d'o suyo cine con una sola frase: <A istoria d'un ombre resulta pro aburrida, pero a istoria d'una amistat ye bella cosa que te permite rodar as millors escenas>.
Estilisticament, Hawks sirvió a ixa idea recurrén en a suya filmografia con un estilo visual descrito como invisible, en o cual dominaba l'atra idea que siempre richió o suyo cine, y que él mesmo esplicó con unatra frase viva y contundén <Trato de contar as mías historias exactament como las vería o espectador si estase allí, d'a forma mas simpla, colocando a camara a l'altura d'os uellos>.
Hawks legó a lo cine titols imprecindibles que contribuyioron a forchar as caracteristicas de toz os cheneros especialment en o western con o ciclo d'os rios, iniciau con  Ret River (1948), an le amostró a John Ford que John Wayne podia estar un actor amás d'una estrela, y superó o reto de fer chocar dos estilos contraponius como lo de Wayne y Montgomery Clift. The Big Sky (1952), una d'as millors muestras de cruce d'o wéstern con o chenero d'aventuras y exploración d'un gran Kirk Douglas. Río Bravo (1959), cual formula argumental recicló luego en O Dorau (1967) y Rido Lupo (1970). Totas contribuyioron a definir a evolución ta la madurez d'o wéstern en paralelo con a obra de John Ford, pero abordando epica y mito de forma mas festiva y relaxada. Vala pa las comparanzas o momento de redención d'o capino interpretau por Dean Martin en a tabierna de Rio Bravo.
Filmografia bàsica
D'entre a suya filmografía, cal destacar bellas cintas, como The Dawn Patrol (1930, con Richard Barthelmess, Douglas Fairbanks, Jr y Neil Hamilton), Scarface (1932, con Paul Muni, George Raft, Ann Dvorak, Karen Morley y Boris Karloff), Barbary Coast (1935, con Miriam Hopkins y Edward G. Robinson), Sergeant York (1941, con Gary Cooper y Walter Brennan), To Have and Have Not (1944, con Humphrey Bogart, Walter Brennan, Lauren Bacall, Dolores Moran y Hoagy Carmichael), Red River (1948, con John Wayne, Montgomery Clift y Walter Brennan), Gentlemen Prefer Blondes (1953, con Marilyn Monroe, Jane Russell y Charles Coburn), Rio Bravo (1959, con John Wayne, Dean Martin y Angie Dickinson), El Dorado (1967, con John Wayne, Robert Mitchum, James Caan, Charlene Holt y Paul Fix), u Rio Lobo (1970, con John Wayne, Jorge Rivero, Jennifer O'Neill, Jack Elam y Christopher Mitchum).
Sequoiadendron giganteum
A sequoya chiganta (Sequoiadendron giganteum ((Lindl.) J.Buchh., 1939) ) ye una especie de planta d'a orden d'os Cupressales y familia Cupressaceae que son os árbols individuals mas grans d'o mundo. Creixen a una altaria promeyo de 50 a 85 m con diametros de tronco que oscilan entre 6 y 8 m.
As sequoyas chigantas se troban entre os organismos vivos mas antigos d'a Tierra. A sequoya chiganta mas antiga conoixida tien entre 3200 y 3266 anyadas d'edat seguntes a dendrocronolochía.
A distribución natural d'as sequoyas chigantas ye restrinchida a un aria abuegada de l'ueste de Sierra Nevada, California.
Cachoeira do Sul
Cachoeira do Sul (Município de Cachoeira do Sul en portugués) ye uno d'os 496 municipios d'o Estato de Rio Grande do Sul, Brasil. Tien una superficie de 3.635 km² y a una población de 89.669 habitants (2006).
Charles Manson
Charles Manson (Charles Milles Maddox), naixito de Cincinnati (Ohio) o 12 de noviembre de 1934 y muerto en Bakersfield (California) o 19 de noviembre de 2017, ye un criminal y musico estausunidense, considerato como a personificación d'a maldat.
Torre de muro
300px|thumb|Torres de muro en [[Avila.]] Una torre de muro ye una torre construita en una muralla y por la suya mida puede estar un torretón. Por un regular la paret d'una torre de muro s'estiende enta fuera de la muralla pa permitir millors anglos de defensa contra los atacants. En los castiellos europeus a vegadas bi heba dos torretons de muro en los dos costaus d'una portaza. Las torres de muro predecesoras de los bastions, que cumplen la mesma función.
Mencions en fuents aragonesas
En los textos medievals escritos en aragonés se puede leyer torre del muro en singular y torres de los muros en plural:
Mundir I
Mundir ibn Yahyá al-Tuchibí al-Mansur (arabe المنذر بن يحيى التجيبي, muerto en 1021 u 1022) estió rei d'a taifa de Saraqusta entre 1018 y 1021 u 1022 perteneixient a lo linache d'os tuchibíns.
Biografía
Ganó prestichio luitando en os exercitos d'Almanzor, lo que le valió posteriorment obtener o cargo de gubernador de Tudela (cabeza de districto d'a Marca Superior) en 1005. Participó en as luitas civils escayeixitas en Cordoba dezaga d'o primer estronamiento en 1009 de Hisham II.
Cabezo de Val de Madera
La suya cima marca a triple muga entre Codos, Aguarón y Tobet, a poca distancia d'unatra triple muga de 1241 m d'altaria entre Codos, Aguarón y Cosuenda, toz ells en a provincia de Zaragoza.
Mundir I
Biografía
Mas tardi obtenió lo gubierno como emir de Saraqusta, que le dió en 1013 o califa Sulaiman al-Mustain. Con o deterioro d'o poder central en Al-Andalus, se declaró independient, prencipiando asinas a epoca d'o reino independient de Saraqusta en 1018, anyo en que cudió as suyas primeras monedas como rei taifa. Prencipió un periodo de millora d'obras publicas, con a enamplación d'a mezquita alchama de Saraqusta. Antimás ta dar una mayor imachen de cultura a la suya cort, trayió poetas prestichioso como Ibn Darray.
Cabezo de Val de Madera
Toponimia
A primers de lo sieglo XVII lo portugués João Baptista Labanha fizo mención d'un cerro Pelado de la sierra d'Algairén a l'este de Tobet en lo suyo libro "Itinerario del Reyno de Aragón (1610-1611)" y podría corresponder a lo cabezo de Val de Madera:
Mundir I
Biografía
Respective a la politica exterior, mientres d'o suyo reinau fue fustigato cuasi de contino por Sancho lo Gran de Pamplona. Ta mirar de contrarrestar-lo achustó lo matrimonio entre Berenguer Remón I de Barcelona y Sancha, filla de Sancho García de Castiella en 1021, y d'ista traza consiguió l'alianza d'istos dos condatos cristianos ta enfrentar-se a Sancho lo Gran.
Salinas (Alicant)
Salinas (Les Salines en catalán) ye un municipio de la provincia d'Alicant, situato en la comarca de l'Alto Vinalopón. La suya población ye de 1.549 habitants (2010), en una superficie de 61,7 km² y una densidat de población de 25,11 hab/km².
Mugas
Lo suyo termin municipal muga con Villena, Xaix, Elda y Monóvar.
Brian May
Brian Harold May, naixito de Londres, Reino Uniu, o 19 de chulio de 1947, ye un musico (guitarra), cantaire y compositor britanico de rock y heavy metal.
Radar
thumb|300px|Un radar. O radar (de l'anglés radio detection and ranging) ye un sistema de detección que utiliza ondas de radio pa determinar l'alcanz, l'anglo u a velocidat d'os obchectos. Se puede emplegar pa detectar avions, barcos, naus espacials, misils guiaus, vehíclos de motor, formacions meteorolochicas y terreno. Un sistema de radar consiste en un transmisor que produz ondas electromagneticas en o dominio de radio u microondas, una antena transmisora, una antena receptora (a ormino s'usa a mesma antena pa transmitir y recibir) y un receptor y procesador pa determinar as propiedatz d'os obchectos. As ondas de radio d'o transmisor se reflectan en l'obchecto y tornan a o receptor, proporcionando información sobre a ubicación y a velocidat de l'obchecto.
O radar estió desembolicau en secreto pa uso militar por quantas nacions en o periodo anterior y entre a Segunda Guerra Mundial. O termin RADAR estió cudiu en 1940 por a Marina d'os Estaus Unius. Dende alavez, o termin radar ha dentrau en anglés y atros idiomas como un substantivo común, perdendo todas as mayusclas.
Diminutivo
Os diminutivos en aragonés
En aragonés o diminutivo mes usato ye -et, -eta, -etc, -etas, que substituyó a los diminutivos latinos -ICULUM y --ELLUM que pervivioron en l'actual diminitivo -iello y en as palabras lexicalizatas rematatas en -illo/-ello (conello, abella, ovella, perello, varello, corbella), etc...
O diminutivo -ico, -ica, -icos, -icas que se fa servir en o castellano d'Aragón y Navarra y muitos puestos d'o centro-este d'Espanya no ye caracteristico ni chenuino de l'aragonés, y erroniament lo consideran tipico de l'aragonés en obras superficials dedicatas a las luengas d'Espanya on tienen una conoixencia superficial de l'aragonés u lo confunden con o castellano d'Aragón. En realidat ye propio d'o Castellano medieval o suyo uso s'estendilló en Aragón sobre tot dende o sieglo XV, un poco enantes l'aragonés deixase d'estar una luenga escrita.
1887
Chulio
right|thumb|250px|O pintor ruso [[Marc Chagall, naixito o 7 de chulio de 1887.]]
Bòr e Silhen
Boô-Silhen (Bòr e Silhen en occitán, Boô-Silhen en francés y oficialment) ye una comuna occitana en o departamento francés d'Altos Pireneus, districto d'Argelèrs de Gasòst, cantón d'a Val d'as Gaves y rechión d'Occitania. A comuna yera parte de l'antiga provincia de Bigorra.
A suya población ye de 271 habitants (1999) en una superficie de 3,12 km², con una densidat de población de 86,86 hab/km².
Cheografía
O termin municipal de Bòr e Silhen se troba a una altaria meyana de 406 metros sobre o livel d'a mar, con altarias minima de 399 y maxima de 599 metros. As mugas ueste y norte d'o suyo termin son delimitatas por a Gave de Pau, que dimpués formará con a Gave d'Aulorón as Gaves Reunitas, afluent d'o río Ador.
Mugas
Bòr e Silhen muga a o norte con Agos-Vidalos; a o nord-este con Geu; a l'este con Saint-Pastous; a o sud con Ayros-Arbouix; a o sudueste con Argelèrs de Gasòst; y a l'ueste con Ayzac-Ost.
Olimpia Milano
O Olimpia Milano, conoixito a sobén con l'actual nombre comercial de EA7 Emporio Armani Milano, ye un club italiano de baloncesto, establito en l'anyo 1936. Chuga en a Serie A en l'anyada 2017/18 y en o Mediolanum Forum d'a ciudat de Milán como equipo local.
Mesón de Ligüerre
O Mesón de Ligüerre ye una aldeya aragonesa d'o municipio de l'Abizanda, en a provincia de Uesca y a comarca de Sobrarbe. A suya población yera de 3 habitants en 2016.
Yera una aldeya de Ligüerre d'a Cinca, naixida en a carretera tradicional que une Balbastro con l'Aínsa, en a que se brindaba servicios a os viachers a piet de carretera. Se troba a 2 km de Ligüerre.
Cheografía
O Mesón de Ligüerre se troba en a ribera d'o río Susía, en o zaguer trampo d'antes que desemboque en l'pantano de o Grau, en a man solana de o tozal de Sant Mitier. Cuan o pantano ye altero, l'augua d'a coda gosa penetrar dica debaixo d'o puent d'a carretera, a ran de lugar. No ye adintro d'a valle d'a Cinca porque a parte a on ye se troba deseparada d'o corso d'ixe río por o tozal de Sant Mitier.
Atraviesa o nuclio un troz de l'antiga carretera Balbastro-l'Aínsa, en una curva d'a cual se trobaba o Mesón. A carretera actual, l'A-138, esnaviesa bels metros por difuera de lugar.
Estructura urbana
Forman o nuclio tres edificios, un por cada costau de a chuntura d'a carretera de Ligüerre con l'antiga carretera Balbastro-l'Aínsa. Con a cesión d'os edificios y terrenos a'l sendicato UGT, en os anyos 1980, os edificiós se recontruyón y se plantificón ta que fuesen a dentrada d'o complexo vacacional de Ligüerre d'a Cinca, a piet de carretera porque o lugar ye un poquet mas luent, y se les i adhibió un cámping.
Una d'as casas ye l'antiga masadería, reconvertida en albergue. Adebant d'ella i ha la recepción d'o complexo vacacional de Ligüerre, que tamién ofreix servicios de bar. A tercer construcción ye l'antiga ferrería, reconvertida en un centro social.
Historia
O Mesón de Ligüerre naixió, probablement y como o suyo nombre indica, como un mesón en a carretera d'entre Balbastro y l'Aínsa, a on que se daba servicio a os viachers. Pendeba de l'achuntamiento de Ligüerre, a suya cabecera tradicional. thumb|right|250px Dende meyanías d'o sieglo XX, a progresiva motorización d'os transportes fizo que, cada vegada, a chent precisase menos paradas y hospedaches en a carretera, por o que o Mesón fue cayendo de fumo. En a decada de 1960, a expropiación d'o nuclio de Ligüerre, con vistas a la inauguración d'o pantano de o Grau, fizo que as casas se zarrasen definitivament. A Confederación Hidrografica de l'Ebro s'expropió os edificios y as fincas agricolas, por o que a partir d'alavez fizon parte d'o patrimonio de a Confederación.
Dende 1986, en que a Confederación Hidrografica fizo efectiva a cesión d'os terrenos a la Unión General de Trabajadores, en o Mesón de Ligüerre s'ha feito obras d'adecuación d'os edificios, que no se trobaban en estau tan ruinoso como beluns en Ligüerre, ta adaptar-los a la suya función actual.
En l'actualidat, o Mesón cuenta con un cámping de 150 parcelas, bungalows y servicios, un albergue-fonda, con habitacions, un bar restaurant y un centro social.
La Ciesma
La Ciesma u Diezma ye un pueyo de 832 metros d'altaria situau en a provincia de Zaragoza.
Se troba a piet d'a sierra de Moncayo, en o municipio de Grisel. O suyo punto más alto ye a dita Umbría Alta
Toponimia
Tamién en un texto de 1368:
Chaspre
O chaspre u chaspe ye una variant d'a silica formada por grans fins de quarz. A diafanidat varia dende translucido en as marguins u cabos dica opaco. A color puet estar marrona, roya, amariella u verde.
A color royenca se debe a las impurezas d'hematites ixemenadas.
Chacimientos
En Aragón se puet trobar chaspre royo en a redolada de Moncayo dichós El Morrón adintro de vacuolas en as espillitas u en "La Torre d'Ambel". Tamien bi ha chaspre royo en Mesons d'Isuela. O chaspre negro (lidita) se troba en os almendrons d'as menas d'arambre de Biel y proceden d'a erosión d'os materials carboniferos d'o Pireneu axial. Tamién se troba lidita en Benabarre, Cierco y Ainzón.
Denominacions
En o sieglo XV s'escribiba jaspas en o peache de Uesca.
En o "Libro d'as Marabillas d'o Mundo" escriben jaspe u jaspre (en a ortografía de l'aragonés medieval a j representaba o fonema africau d'o digrafo ch):
Toluca (municipio)
Toluca ye un municipio mexicano d'o estau de Mexico.
A suya población ye de 819 561 habitants (2010) en una superficie de 420,14 km².
Arredol
Arredol puet estar:
Celadas
Celadas ye un municipio aragonés d'a provincia de Teruel, situato en a comarca d'a Comunidat de Teruel y partiu chudicial de Teruel.
A suya población ye de 396 habitants (2018) en una superficie de 100,45 km², con una densidat de población de 4,38 hab/km².
Cheografía
Ye situato a lo piet de Sierra Palomera, en a depresión de Celadas, a 1.119 metros d'altaria sobre o livel d'a mar y a una distancia de 18 km d'a ciudat de Teruel, a capital d'a suya comarca, d'o suyo partiu chudicial y d'a suya provincia.
Mugas
O suyo termin municipal muga con Alfambra, Teruel, Cella, Villar Cremato, con un cantón d'o termin de Santa Olalia y con Camanyas.
Toponimia
A palabra celada tien connotacions militars, pero en a cercana Sierra d'Albarracín significa "dolina".
Zonas paulencas supramareyals
thumb|500px|Marismas d'[[Isla Cristina, en a provincia de Uelba.]]
As zonas paulencas supramareyals son ambients sedimentarios y ecolochicos costers por dencima d'o ran de marea alta, (encara que en as tronatas o nivel de l'augua marina puet envadinar-las), que reciben augua dulza y sedimentos de ríos y que son cubiertas a vegatas por una vechetación abundant.
Denominacions
Estas zonas paulencas son conoixitas como marismas en castellano, almarjals, maresmes u aiguamolls en catalán, marais en francés y marshes en anglés. thumb|350px|O marais petavín.
Sedimentación
A sobén son relacionatas con albuferas, que son colmatando-sen por os aportes d'os ríos. En estas albuferas y arredols se produce una sedimentación d'archila cuan l'augua dulce turbia d'os ríos se mezcla con l'augua salata. Se creyan extensas acumulacions de bardo que se pueden veyer en a marea baixa. As zonas paulencas supramareyals son por dencima d'o ran de marea alta y son relacionatas con canals fluvials. Por haber-ie una vechetación abundant tamién puet sedimentar turba que dimpués esdevién carbón.
A Guarta
A Guarta (Laguarta en castellano) ye un lugar d'a provincia de Uesca situato en o municipio de Samianigo, en l'Alto Galligo. Ye a capital d'a Guarguera.
Toponimia
thumb|right|250px|A ilesia d'A Guarta. A part principal d'o toponimo deriva d'o latín HORTUS y presenta un diftongo -ua-, caracter fonetico arcaico propio de l'aragonés medieval preliterario y que encara conserva part de l'aragonés centro-oriental entre las vals de Broto y Vio. De fueras d'estas vals, en aragonés cheneral medieval y actual s'emplega as palabras huerto y huerta con diftongo -ue-. En Ribagorza Baixa bi ha microtoponimos documentals que fa uns sieglos s'escribiban con La Guarta y corresponden a microtoponimos actuals que se presentan la pronunciación Güerta d'acuerdo con la parla ribagorzana actual, en especial en Cancer (la Guarta de Atas, 1684), Chuseu (Laguarta, 1862), Pueyo de Marguillén (la guarta de Pueyo, 1683) y Pui de Cinca (Laguarta, 1682).
L'ALEANR amuestra como forma tradicional d'o toponimo a forma toponimica con l'articlo definiu la: Laguarta. Lo emplego d'este articlo contrasta con l'actual aragonés de Sarrablo, que no se caracteriza por este articlo y presenta os articlos o, os, a, as con restos d'emplego postvocalico de ro, ros, ra, ras. En os textos medievals escritos en latín u en aragonés tamién se documenta Laguarta u La Guarta:
En bel texto escrito en Yebra de Basa en o sieglo XVII, sieglo cuan no ya no s'escribiba en aragonés en Aragón pero se continaba charrando, se puede veyer Aguarta:
Luengas y parlas
A luenga tradicional d'esta localidat ye l'aragonés, en grau abanzau de substitución por part d'o castellano ya en as zagueras decadas d'o sieglo XX. A parla local aragonesa ye o sarrablés y fa part de l'aragonés centro-occidental.
Sant Martín de la Valle
Sant Martín de la Valle (oficialment, en castellano, «San Martín de la Valle») ye una pardina aragonesa d'o municipio de Boltanya, en a comarca de Sobrarbe y en a provincia de Uesca.
A Guarta
Molimentos
A Ilesia de Sant Salvador d'a Guarta, una ilesia d'os sieglos XVII-XVIII adedicada a Sant Salvador, que ye la ilesia parroquial d'o lugar.
Yuncos
Yuncos ye un municipio d'a provincia de Toledo, en a comunidat autonoma de Castiella-La Mancha, Espanya. A suya población ye de habitants, en una superficie de 15,10  km².
Mizuki Noguchi
Mizuki Noguchi naixita d'Ise, Kanagawa, Chapón o 3 de chulio de 1978, ye una atleta chaponesa especializata en cursas de campo a traviesa, meya y luenga distancia.
Gès
Gès (Gez en francés y oficialment) ye una comuna occitana en o departamento francés d'Altos Pireneus, districto d'Argelèrs de Gasòst, cantón d'a Val d'as Gaves y rechión d'Occitania. A comuna yera parte de l'antiga provincia de Bigorra.
Mizuki Noguchi
Partecipó en os Chuegos Olimpicos d'Atenas 2004 a on estió campiona en a preba de maratón, tamién partecipó en o Campionato d'o Mundo d'Atletismo de París 2003 a on aconsiguió una medalla d'archent. D'entre atras competicions internacionals bi ha de destacar as suyas victorias en a maratón de Nagoya de 2002, en a maratón d'Osaka de 2003, en a maratón de Berlín de 2005, y a maratón de Tokio de 2007. Dimpués d'una larga inactividat por lesions reaparixió en a Maratón de Nagoya de 2012 estando 6ena.
Gès
A suya población ye de 233 habitants (1999) en una superficie de 3,89 km², con una densidat de población de 59,90 hab/km².
Mizuki Noguchi
En a suya localidat natal d'Ise tiene dedicada una carrera en a que tamién bi ha un monumento commemorativo d'a suya victoria en os Chuegos Olimpicos.
Chorche VI d'o Reino Uniu
Chorche VI d'o Reino Uniu, naixito de York Cottage, Sandringham House (Sandringham, Norfolk, Reino Uniu) o 14 d'aviento de 1895 y muerto en ixe mesmo puesto o 6 de febrero de 1952, estió un Rei d'o Reino Uniu dende l'11 d'aviento de 1936, cuan succedió a su chirmano Eduardo VIII (qui heba renunciato a la cadiera reyal ta casar-se con Wallis Simpson), dica a suya muerte. Yera fillo de Chorche V y María de Teck.
Painuestro
thumb|right|320px|Representación d'o episodio d'o [[Sermón d'o Mont en o que, seguntes o Evanchelio de Mateu, Chesús de Nazaret dió a conoixer o texto en o que s'alaceta la oración d'o Painuestro.]] O Painuestro (d'o latín, Pater Noster) ye o nombre d'una oración cristiana dada a conoixer por Chesús de Nazaret seguntes os evanchelios de Sant Mateu (Mt 6:9-13) y de Sant Lucas (Lc 11:1-4). Encara que bi ha esferencias seguntes os dos autors entre en a descripción d'as circunstancias y o estilo d'o texto d'a oración, d'as cuals derivan as diferents versions en cada confesión cristiana, o Painuestro ye considerato a principal oración cristiana.
Monlora
Monlora ye un mont de 659 metros d'altaria situau en a Zaragoza.
En a suya cima se troba o monesterio d'a Virchen de Monlora, patrona d'a localidat de Luna y un vértiz cheodesico.
Adverbios espacials deicticos en francés
Os adverbios espacials deicticos en francés se relacionan con os demostrativos y son ici y là.
Ici
L'adverbio ici deriva d'o latín ECCE HIC, y se retroba en part de l'occitán y catalán y en aragonés benasqués como ací.
La
L'adverbio là deriva d'o latín ILLAC y ye cognato d'o catalán allà y de l'aragonés allá.
Emplego
L'adverbio ici indica proximidat a la persona que parla, en oposición a l'adverbio là, que indica leixanía, y asinas de diferencia dos puestos. Manimenos en a luenga charrada actual esta oposición ye camín de desapareixer substuita por a oposición là y là bas.
Con o verbo être ("ser") estos adverbios prenen significaus diferents. Être ici indica estar en un puesto determinau ("estar aquí"), mientres que être là significa "estar present" sin indicar puesto.
Juan Pablo Bonet
Juan Pablo Bonet, naixiu de Torres de Berrellén (Aragón) l'octubre de 1573, yera un pedagogo que treballó en o campo d'a educación d'os xordos, d'a quala estió un d'os pioners. Creyó lo metodo d'a lectura labial.
Belarra
Belarra ye un lugar aragonés d'a provincia de Uesca situato en o municipio de Samianigo, en a comarca de l'Alto Galligo.
A suya población ye de 3 habitants (2016).
Cheografía
O lugar de Belarra ye situato a 840 metros d'altaria sobre o livel d'a mar.
Historia
Seguntes Agustín Ubieto Arteta, a primera cita d'o lugar ye de 1054, recullita en a obra d'Eduardo Ibarra y Rodríguez Documentos correspondientes al reinado de Ramiro I (1034-1063), en Colección de documentos para el estudio de la Historia de Aragón, I (Zaragoza, 1904), y documenta as variants Belarra, Bellara, Velarra y Vellara.
Club Deportivo Zuera
thumb|right|325px|O CD Zuera en un partido d'a temporada 2007/08.
Belarra
Puestos d'intrés
Ilesia de l'Adoración d'os Reis de Belarra, una ilesia d'o sieglo XVIII adedicada a l'Adoración d'os Reis, que ye la ilesia parroquial d'o lugar. Ye un edificio construyiu con mampostería de nomás que una sola nau rectangular con vuelta de canyón y con una torre adosada a la suya cabecera.
Ermita de Sant Remón, sieglo XII.
Club Deportivo Zuera
O Club Deportivo Zuera (en aragonés Club Esportivo Zuera) ye un club de fútbol aragonés, de Zuera en Zaragoza. Establito en 1923, actualment chuga en a Rechional Preferent (Grupo II).
Estadio
O club chuga os suyos partidos en o campo municipal de fútbol José Guzmán, que ye de hierba artificial.
Lidar
thumb|300px|Un lidar estando emplegau en o [[Starfire Optical Range.]] Lidar (de l'anglés Light Detection and Ranging o Laser Imaging Detection and Ranging, orichinariament Light radar) ye un metodo pa medir distancias iluminando l'obchectivo con luz laser y medindo a suya reflexión con un sensor. As diferencias en os tiempos de retorno d'o laser y as longarias d'onda se pueden utilizar pa fer representacions dichitals en 3D de l'obchectivo.
O lidar s'usa comunament pa fer mapas d'alta resolución, con aplicacions en topografía, arqueolochía, cheografía, cheolochía, sismolochía, silvicultura, fisica atmosferica, guía laser y altimetría laser. A tecnolochía tamién s'utiliza en o control y a navegación de qualques vehíclos autonomos.
Snowpark
Un snowpark u terrain park ye un aria a l'aire libre a on que esquiadors y snowboarders pueden fer trucos. Os snowparks tiene as suyas radices en os skateparks y por ixo tienen prous caracteristicas en común. Un dos primers "Snowboard Parks" construitos estió o de Vail en l'anyo 1990. O snowpark fue copiato a escape por atras estacions d'esquí. Hue quasi todas as prencipals estacions d'esquí tienen un snowpark, y belunas mesmo gosan tener varios parks con diferents rans de dificultat. Bi ha estacions que son exclusivament snowparks como "Echo Mountain Park" en Idaho Springs (Colorado, Estaus Unius) u "Snow Park" en Wanaka (Nueva Zelanda).
Dificultat
Por un regular os snowparks tienen sinyalizacions ta os obstaclos y brincos respective a o suyo grau de dificultat, igual que se fa en as pistas d'esquí. Bi ha diferents indicacions y graus de dificultat seguntes a estación d'esquí y o país a on se trobe. En Estaus Unius y Canadá se gosan sinyalar con ovalos naranchas ta esferenciar-los d'a resta de pistas, y se gosa clasificar seguntes si os suyos obstaclos son grans (Large), meyos (Medium) u chicotz (Small). Encara que as caracteristicas d'os obstaclos varian prou entre una estación y atra, por un regular os de grandaria chicota gosan estar brincos y rails chicorrons que tienen poca altaria, os meyos pueden tener entre 4 y 12 metros d'altaria incluyindo-ie tamién cambios d'obstaclos con deseparacions entre os uns y os atros, y os grans pueden tener brincos d'entre 12 y 27 metros d'altaria con unións entre ells prou difícils y half-pipes con gran inclinación. En Europa se gosan clasificar como as pistas por graus de dificultat, azuls os obstaclos fácils, royos os difícils y negros os muit difícils.
Obstaclos
thumb|200px|Esquiador en una funbox en o snowpark de [[Levi (Finlandia)|Levi (Finlandia).]] Os obstaclos son tot tipo d'obchectos que se troban en a pista y sobre os que o esquiador u snowboarder puet puyar-se, brincar u fer toda mena de trucos. Muitos obchectos son parellans a os que se podrían trobar fendo snowboard u esquí en arias urbanas (baranas d'escaleras, cletas, mesas, etc.). Os que mas se gosan trobar en os snowparks son:
Os rais y as caixas gosan tener diferents formas y grandarias: rectos, inclinatos, curvatos (ditos a vegatas "rainbow") u doblatos. Os rails, mas que mas os rainbow, se pueden trobar tamién por dencima d'atros obstaclos u mesmo de vehíclos.
Brincos
thumb|250px|Snowboarder brincando en [[Aramón Formigal|Formigal]] Os brincos en os snowparks pueden ir dende un 1,5 dica mas de 27 metros d'altaria y pueden variar en dificultat y forma entre una estación y atra. En contraste con os obstaclos, que son feitos por un regular de materials como acero y plastico, os brincos se construyen quasi de tot con nieu u nieu con una base de tierra. Os trucos que se i fan penden por un regular en fer chiros sobre l'eixe vertical u horizontal en l'aire mientres s'agafa por eixemplo a tabla u se deseparan os esquís. Os diferents tipos de brincos en un snowpark son:
Tubos
thumb|250px|Un [[half-pipe en Leysin, Suiza]]
Zonas Terrain Park
En zaguerías as zonas Terrain Park u snowpark se son fendo prou populars en muitas estacions d'esquí. Son arias, por un regular encletatas y no guaire grans, en as que se pueden trobar brincos y obstaclos. En bells puestos Echo mountain park u 540 central board park a dedicación d'a estación ye exclusiva a o snowpark.
En iste tipo de zonas amás tamién se gosa meter musica y bi ha tipos d'obstaclos y brincos, que encara que mas chicotz, pueden estar raros y difícils en bells casos.
En Aragón se puet trobar o Terrain Park de Formigal y atros mas chicotz en Cerler u Valdelinares.
Exorcas
Exorcas ye un municipio d'a provincia de Teruel, situato en a comarca d'a Comunidat de Teruel. A suya población yera de 34 habitants (2018), en una superficie de 26,2 km².
Cheografía
Ye situato chunto a o barranco de lo Regallo, amán d'a sierra de Gúdar.
Mugas
O suyo termin municipal muga con Miravet de la Sierra, con Villarroya de los Pinars, con Allepuz, con Fababuix, con Aguilar d'Alfambra y con Camariellas.